fr pl hu hu hu hu hu pl hu hu hu hu hu ca hu hu ca hu cs hu hu hu hu hu fr hu de hu hu hu hu hu hu hu ms hu hu hu pl hu id pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu nb hu hu hu hu hu hu hu hu hu hu hu pl hu hu hu hu hu hu en cs de hu hu hu en en hu sk hu hbs_lat hu hu da ceb hu fr hu hu hu fr hu fr hu cs hu ca pt hu hu hu hu en hu fr is hu hu fr tr tr hu hu hu hu de en hu nds de de hu en hu de en hu hu hu hu hu fr it pl hu tr es hu hu fr hu hu hu hu sk id es hu hu hu hu hu cs cs hu hu hu hu hu hu hu fr hu hu fr hu pt hu hu fr es de hu tr hu en sv tr hu hu he hu hu sv fr fr hu es en eu sk fr hu hu hu en ceb ca el es hu hu hu hu fr cs hu hu nl hu hu hu hu hu hu fr nl hu hbs_lat en nl nl hu hu hu hu nl hu hu hu en hu hu hu hu hu hu hu hu fr en pl hbs_lat fr hu hu hu hu hu fr hu hu hu nl hu fr hu hu hu fr hu eo en sk hu hu hu nl hu hu en tr hu hu hu pl hu hu hu hu hu fr hu hu pt hu hu hu hu hu hu hu en hu pl hu et cs hu hu de fr fr fr hu hu nl fr hu hu hu cs eu la hu cs hu hu fr hu en is hu en pl de en hu hu hu hu hu pl hu hu hu hu pl hu hu hu hu de fr hu it hu hu hu pl hu ca hu hu hu fr hu hu hu hu fi sk zh hu hu it hu hu hu da hu fr fr de fr hu cs it hu hu hu en cs de hu hu da hu fr hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en eo fa fr hbs_lat it ms nl pl pt ro sk sl hbs_lat vi zh fr hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. július 16.
Ugrás a navigációhoz Ugrás a kereséshez
A Wikimédia Commons tartalmaz Székelyszabar témájú médiaállományokat.
Székelyszabar, korábban Hercegszabar, (németül Sabern) község Baranya megyében, a Mohácsi járásban.
Mohácstól nem messze északnyugatra fekszik.
A szomszédos települések: északkelet felől Görcsönydoboka, kelet felől Mohács, dél felől Lánycsók, nyugat felől Kisnyárád, északnyugat felől pedig Himesháza.
Legfontosabb közúti megközelítési útvonala az 5607-es út, mely Mohácstól Pécsvárad térségéig húzódik, ezen érhető el mindkét végponti város irányából. Határszélét északnyugaton érinti még az M6-os autópálya is, de annak nincs csomópontja a község területén. Ugyancsak érinti még a Lánycsók-Kisnyárád közti 56 112-es számú mellékút is.
Az először 1389-ben Zabar néven említett település a törökök kiűzését követően Károly főherceg birtoka lett, ezért akkor Hercegszabar volt a neve.
A Székely előtag a falu német lakossága egy részének kitelepítését követően a helyükbe érkezett székelyekre utal. A település a török hódoltság alatt, illetve a 17. század végére elnéptelenedett.
1930-ban 32 magyar, 1048 német és 1 egyéb anyanyelvű lakosa volt. A második világháború után megváltozott a lakosság összetétele, s az 1970-ben a felvidékiekkel és székelyekkel együtt már 502 magyar és 479 német élt itt. A falu egykor a bellyei uradalomhoz is tartozott, 1925 és 1950 között pedig a kölkedi körjegyzőséghez, így az anyakönyvet is ott vezették. A Szabar helynév alapjául a Sobor személynév szolgált.
A község egyedi, különleges címerét egy 1746-ból származó pecsétnyomó mintázata alapján készíttették, s így az ábrája nem a megszokott, a lakosság foglalkozására utaló jel, hanem Szűz Máriát tünteti fel, fején koronával, glóriával, kezében jogarral, ölében a kis Jézussal. Miután a régi, baranyai pecsétek közül egyedül a szabarin a körirat rövid német szavakkal „Mária segítsége Szabar kínjaira” gondolatot is tartalmazta, a mai címert a heraldikai hagyományoknak megfelelően egy latin felirat fogja körül, amely a fordítás szerint azt fogalmazza meg: „Mindig szükség van fáklyára”.
2001-ben lakosságának 22,5%-a vallotta magát német nemzetiségűnek.
1990–1994: Ifj. Szigyártó József (független)[3]
1994–1998: Szigyártó József (független)[4]
1998–2002: Szigyártó József (független)[5]
2002–2006: Szigyártó József (független)[6]
2006–2010: Pakusza Zoltán (független)[7]
2010–2014: Pakusza Zoltán (független)[8]
2014–2019: Pakusza Zoltán (független)[9]
2019-től: Kemény Balázs (független)[1]
A település népességének változása:
A 2011-es népszámlálás során a lakosok 80,6%-a magyarnak, 0,7% cigánynak, 1,4% horvátnak, 27,2% németnek, 0,2% ukránnak mondta magát (18,9% nem nyilatkozott; a kettős identitások miatt a végösszeg nagyobb lehet 100%-nál). A vallási megoszlás a következő volt: római katolikus 60,5%, református 4,1%, evangélikus 0,5%, felekezeten kívüli 4,7% (30,2% nem nyilatkozott).[10]
A község templomát 1806-ban Sarlós Boldogasszony tiszteletére szentelték fel. Főoltárát Olaszországból hozták 1927-ben. A régi főoltárt a templom oldalfalán helyezték el. 1977-ben festve lett, 1980-ban szembemiséző oltárt kapott carrarai márványból.
A templom mellett két kápolna van. Az egyik 1877-ben épült Szent Rókus tiszteletére, a másikat, amely ma műemlék jellegű, a Kálvárián alakították ki 1882-ben és a Fájdalmas Szűz tiszteletére szentelték fel.
A hagyomány szerint Székelyszabar Nagy tölgyfa nevű helye egy védett faóriásra utal. Kétszáz évesre becsülték. Többször villám csapott bele és elszáradt. Az 1970-es évek közepén kivágták. E helyhez kötődik a csóvagyújtás népszokása. A farsangvasárnapot követő vasárnap a legények hosszú rudakra sáscsóvát, nádcsóvát vagy szalmacsóvát kötöttek. Alkonyatkor kivonultak a dombokon álló két nagy fához. Ott meggyújtották a csóvát és körbeforgatták. A lakosság az udvarokból figyelte őket. Egyesek szerint ez azt jelentette, hogy legyen termékeny a határ, ne legyen jégeső, amerre a tűz világít és amerre a füst száll. A szokás kultikus célja már elhomályosult.
A település Vaskapu nevű külterületi részéhez a magyar történelem egy eseménye kötődik. Pesty Frigyes, a 19. század neves tudósa szerint "itt állott 1526-ban 300 pétsi diák őrt a török ellen". Ete János volt mohácsi helytörténész véleménye alapján "a hagyomány szerint Vaskapu neve onnan származik, hogy 1526-ban a pécsi egyetem hallgatói itt, mint egy vaskapu álltak ellen a töröknek". E részt nevezik Süssloch-nak is. Valamikor a katonaság lőtere volt. Az itteni csárda közelében még a 18. század végén vagy a 19. század elején jött létre a német kistelkesek települése.
↑ a b Székelyszabar települési választás eredményei (magyar nyelven) (html). Nemzeti Választási Iroda, 2019. október 13. (Hozzáférés: 2020. február 6.)
↑ Központi Statisztikai Hivatal, https://www.ksh.hu/apps/hntr.telepules?p_lang=HU&p_id=16771
↑ Székelyszabar települési választás eredményei (magyar nyelven) (txt). Nemzeti Választási Iroda, 1990 (Hozzáférés: 2020. február 21.)
↑ Székelyszabar települési választás eredményei (magyar nyelven) (html). Országos Választási Iroda, 1994. december 11. (Hozzáférés: 2020. február 6.)
↑ Székelyszabar települési választás eredményei (magyar nyelven) (html). Országos Választási Iroda, 1998. október 18. (Hozzáférés: 2020. március 19.)
↑ Székelyszabar települési választás eredményei (magyar nyelven) (html). Országos Választási Iroda, 2002. október 20. (Hozzáférés: 2020. március 19.)
↑ Székelyszabar települési választás eredményei (magyar nyelven) (html). Országos Választási Iroda, 2006. október 1. (Hozzáférés: 2020. március 19.)
↑ Székelyszabar települési választás eredményei (magyar nyelven) (html). Országos Választási Iroda, 2010. október 3. (Hozzáférés: 2011. december 15.)
↑ Székelyszabar települési választás eredményei (magyar nyelven) (html). Nemzeti Választási Iroda, 2014. október 12. (Hozzáférés: 2020. február 6.)
Kiss Mária Magdolna: Együtt a Duna-Dráva közén. Eszék 2007.
A Mohácsi járás települései
Bár ·  Bezedek ·  Dunaszekcső ·  Erdősmárok ·  Feked ·  Görcsönydoboka ·  Himesháza ·  Homorúd ·  Ivándárda ·  Kisnyárád ·  Kölked ·  Lánycsók ·  Lippó ·  Majs ·  Maráza ·  Nagynyárád ·  Palotabozsok ·  Sárok ·  Sátorhely ·  Somberek ·  Szebény ·  Székelyszabar ·  Szűr ·  Udvar ·  Véménd
A lap eredeti címe: „https://hu.wikipedia.org/w/index.php?title=Székelyszabar&oldid=24038200”
Minden szócikk halott külső hivatkozásokkal
Szócikkek halott külső hivatkozásokkal 2018 novemberéből
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. július 16., 19:11
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.